**1. sz. melléklet a Tájépítészeti és Településtervezési Kar 2017/18. tanév tavaszi félévi szociális ösztöndíj pályázati felhívásához (rendszeres szociális ösztöndíj, alaptámogatás)**

**A hallgatók szociális helyzetének megállapításához benyújtandó igazolásokról, valamint a kollégiumi felvételi eljárás során benyújtandó további igazolásokról szóló tájékoztató**

**I. A pályázat feltételei**

1. A pályázat mellett benyújtandó dokumentumok listáját jelen tájékoztató I. számú melléklete tartalmazza. A dokumentumok – a listában szereplő leírásnak megfelelően – EREDETI illetve másolati formában fogadhatók el.
2. Az elbírálás során a beadandó igazolások tekintetében jelen tájékoztatóban foglaltak szerint kell eljárni.
3. A kari Diákjóléti Bizottság a szociális rászorultságot akár helyszíni szemle tartásával vagy a jelen tájékoztatóban meghatározottakon kívüli, további dokumentumok bekérésével is ellenőrizheti. A hallgatónak a további dokumentumokat a felszólítás kézhezvételét követő 4 munkanapon belül kell bemutatni.
4. A kari Diákjóléti Bizottságnak indokolt esetben joga van szóbeli elbeszélgetésre behívni a pályázókat.
5. A pályázóval szemben a kari Diákjóléti Bizottság köteles fegyelmi eljárást indítását kezdeményezni, amennyiben pályázatában valótlan adatokat, tényeket közöl.

**II. Értelmező rendelkezések**

A jelen tájékoztató alkalmazásában

1. **árva**: az a 25 évnél fiatalabb hallgató, akinek mindkét szülője, illetve vele egy háztartásban élt hajadon, nőtlen, elvált vagy házastársától külön élt szülője elhunyt és nem fogadták örökbe;
2. **félárva**: az a 25 évnél fiatalabb hallgató, akinek egy szülője elhunyt és nem fogadták örökbe;
3. **fogyatékossággal élő vagy egészségi állapota miatt rászorult hallgató**: az a hallgató, aki fogyatékossága miatt állandó vagy fokozott felügyeletre, gondozásra szorul, illetve aki fogyatékossága miatt rendszeresen személyi és/vagy technikai segítségnyújtásra és/vagy szolgáltatásra szorul vagy munkaképességét legalább 67%-ban elvesztette, vagy legalább 50%-os mértékű egészségkárosodást szenvedett, és ez az állapot egy éve tart vagy előreláthatólag még legalább egy évig fennáll;
4. **családfenntartó**: az a hallgató,
	* 1. akinek legalább egy gyermeke van,
		2. aki a szociális igazgatásról és szociális ellátásokról szóló 1993. évi III. törvény alapján ápolási díjra jogosult[[1]](#footnote-1);
5. **nagycsaládos**: az a hallgató, akinek
	* 1. legalább két eltartott testvére vagy három gyermeke van, vagy eltartóin (eltartóján) kívül legalább két vele egy háztartásban élő személyre igaz, hogy havi jövedelme nem éri el a minimálbért összegét, vagy
		2. legalább két kiskorú gyermeknek a gyámja;
6. **tartósan beteg**: az a személy, aki előreláthatólag három hónapnál hosszabb időtartamban állandó ápolást, gondozást igényel.
7. **szociális juttatásra jogosult hallgató**: az a teljes idejű (nappali munkarendű) felsőoktatási szakképzésben, alapképzésben (BA/BSc), mesterképzésben (MA/MSc), illetve osztatlan képzésben, valamint doktori képzésben részt vevő hallgató, aki
8. államilag támogatott képzési formában vagy magyar állami (rész)ösztöndíjasként vesz részt vagy tanulmányait államilag támogatott képzési formában kezdte meg és az adott szakon, szakképzésben megkezdett féléveinek száma alapján jogosult lenne államilag támogatott képzésben való részvételre.
9. **halmozottan hátrányos helyzetű[[2]](#footnote-2):**
	* 1. **a 2015/2016. tanév előtt tanulmányaikat megkezdő hallgató (jelentkező)** **esetében**: legfeljebb az adott szak képzési és kimeneti követelményeiben meghatározott képzési idő alatt az a hátrányos helyzetű hallgató, akinek a tankötelessé válásának időpontjában törvényes felügyeletét ellátó szülője - a gyermekek védelméről és a gyámügyi igazgatásról szóló 1997. évi XXXI. törvényben szabályozott eljárásban tett önkéntes szülői nyilatkozat szerint - legfeljebb alapfokú iskolai végzettséggel rendelkezett, valamint az, akit tartós nevelésbe vettek, és aki tartós nevelését követően utógondozói ellátásban részesült;
		2. **a 2015/2016. tanévben és azt követően tanulmányaikat megkezdő hallgató (jelentkező) esetében**: az a beiratkozás (jelentkezés) időpontjában huszonötödik életévét be nem töltött személy, aki a gyermekek védelméről és a gyámügyi igazgatásról szóló 1997. évi XXXI. törvényben meghatározottak szerint halmozottan hátrányos helyzetűnek minősül. A 2015/2016. tanévben tanulmányait megkezdő hallgató (jelentkező) a ha) pont szerint is lehet halmozottan hátrányos helyzetű.
10. **hátrányos helyzetű**:
	* 1. **a 2015/2016. tanév előtt tanulmányaikat megkezdő hallgató (jelentkező) esetében**: legfeljebb az adott szak képzési és kimeneti követelményeiben meghatározott képzési idő alatt: az a beiratkozás (jelentkezés) időpontjában huszonötödik életévét be nem töltött személy, akit középfokú, iskolarendszerű szakképzési vagy felsőoktatási tanulmányai alatt családi körülményei, szociális helyzete okán a jegyző illetve a gyámhatóság védelembe vett, illetve aki után rendszeres gyermekvédelmi támogatást folyósítottak, aki rendszeres gyermekvédelmi kedvezményre jogosult vagy akit átmeneti vagy tartós nevelésbe vettek, ideiglenes hatályú intézeti elhelyezésben részesült, feltéve, hogy a beiratkozást (felsőoktatási felvételi jelentkezési kérelem benyújtását) közvetlenül megelőző jogosultsági időszakban – az utolsó középfokú vagy szakképzési évfolyamon vagy az utolsó aktív félévben – a jogcím fennállt; a felsőoktatási felvételi eljárásban hátrányos helyzetű jelentkezőnek minősül az a személy is, aki tartós nevelt vagy tartós nevelését követően utógondozói ellátásban részesült;
		2. **a 2015/2016. tanévben és azt követően tanulmányaikat megkezdő hallgató (jelentkező) esetében**: az a beiratkozás (jelentkezés) időpontjában huszonötödik életévét be nem töltött személy, aki a gyermekek védelméről és a gyámügyi igazgatásról szóló törvényben meghatározottak szerint hátrányos helyzetűnek minősül. A 2015/2016. tanévben tanulmányaikat megkezdő hallgató (jelentkező) az ia) pont szerint is lehet hátrányos helyzetű.
11. **közeli hozzátartozó**: a házastárs, az egyenes ágbeli rokon, az örökbefogadott, a mostoha- és a neveltgyermek, az örökbefogadó-, a mostoha- és a nevelőszülő, valamint a testvér.
12. **öneltartó**: az a hallgató, aki havi rendszeres jövedelemmel rendelkezik és havi rendszeres kiadásait saját maga fedezi szülői és/vagy hozzátartozói támogatás nélkül. Nem minősül öneltartónak az, akinek a kiadásai meghaladják a bevételeit. Amennyiben a pályázó kiadásai meghaladják a bevételeit, a rendszeres szociális ösztöndíj kivételével, a számára folyósított ösztöndíjak is figyelembe vehetők.
13. **eltartó**: az a személy, aki saját jövedelemmel rendelkezik és a pályázó háztartásának része. Minden esetben eltartónak számít a pályázó szülője, a pályázó nevelőszülője, nyugdíjas személy, rokkantnyugdíjas személy, háztartásbeli személy.
14. **eltartott**: az a személy, aki nem rendelkezik saját jövedelemmel vagy saját jövedelmét csak és kizárólag az árvasági segély adja.
15. **álláskereső**: az a személy, aki
	* 1. a munkaviszony létesítéséhez szükséges feltételekkel rendelkezik, és
		2. oktatási intézményben nappali munkarendben nem folytat tanulmányokat, és
		3. öregségi nyugdíjra nem jogosult, rehabilitációs járadékban, valamint a megváltozott munkaképességű személyek ellátásaiban nem részesül és
		4. alkalmi foglalkoztatásnak minősülő munkaviszony kivételével munkaviszonyban nem áll, és egyéb kereső tevékenységet sem folytat, és
		5. elhelyezkedése érdekében az állami foglalkoztatási szervvel együttműködik, és akit
		6. az állami foglalkoztatási szerv álláskeresőként nyilvántart.
16. **háztartásbeli**: az a személy, aki nem rendelkezik állandó jövedelemmel és nincs hallgatói/tanulói jogviszonya, valamint nem minősül munkanélkülinek az n) pont alapján.
17. **érvényes a pályázat**, ha a pályázó a NEPTUN tanulmányi és nyilvántartási rendszeren keresztül a pályázati határidőig leadja pályázatát, hiánytalanul csatolva a kötelezően benyújtandó igazolásokat.
18. **kollégiumi pontszám**: a pályázó tanulmányi és szakmai, közéleti pontjainak összege. **kollégiumi felvételi pontszám**: a kollégiumi felvételi pályázatának elbírálásakor figyelembe vett pontszám, amelynek részei: szociális pontszám és kollégiumi pontszám.

*I. számú melléklet*

**SZÜKSÉGES IGAZOLÁSOK LISTÁJA**

 **I. ÁLTALÁNOS TUDNIVALÓK**

1. A benyújtandó igazolásokat a pályázónak be kell nyújtani elektronikus formában a Neptun rendszeren keresztül MÁSOLT illetve EREDETI formátumban. Eredeti dokumentum benyújtásának esetén minden esetben az eredeti dokumentum szkennelt változatát szükséges benyújtani. A benyújtandó igazolásokat papír alapon nem szükséges benyújtani, de a hallgatónak a pályázati időszakot követően 5 évig meg kell őriznie a pályázathoz benyújtott igazoló dokumentumok papír alapú példányait!
2. A háztartásba befolyó minden jövedelmet igazolni kell, kivéve családi pótlékot, gyermekvédelmi támogatást, Bursa Hungarica ösztöndíjat, oktatási intézménytől kapott ösztöndíjakat, a pályázó (amennyiben nem öneltartó) vagy a pályázóval egy háztartásban élő tanulónak a munkaviszonyból származó jövedelmét. Az önellátó hallgató esetében csupán a tanulmányi és a szociális ösztöndíjak összegét nem kell figyelembe venni. A háztartás jövedelmét képezi: munkavállalásból származó jövedelem, őstermelői jövedelem, vállalkozói jövedelem, társadalombiztosítási jövedelmek és nyugellátási jövedelmek, álláskeresési járadék.
3. Amennyiben az egy főre eső havi nettó jövedelem nem éri el a mindenkori öregségi nyugdíj minimális összegét, hitelt érdemlően szükséges igazolni a háztartás megélhetését.
4. Az öneltartóknak kizárólag a IV. pontban leírtakat kell figyelembe venni. Öneltartó pályázó esetén csak a pályázó körülményeit lehet figyelembe venni, semmilyen más, a nem pályázóval kapcsolatos körülményre pontszám nem adható.
5. A pályázat érvényes és hiánytalan leadása minden esetben a pályázó felelőssége. A hiánytalan, érvényes pályázat nem jelenti azt, hogy a pályázó elnyerte a támogatást.
6. Jelen tájékoztató szerinti nyilatkozat érvényességéhez minden esetben két tanú szükséges (lásd: 2. és 3. számú melléklet). A pályázó maga nem lehet tanú. A bevételekről és kiadásokról szóló nyilatkozatokhoz nem szükséges a tanúk aláírása. Minden, a pályázat szempontjából lényeges körülményről elegendő egy személynek nyilatkoznia. Minden nyilatkozatnak tartalmaznia kell, hogy az abban foglaltak valódiságáért büntetőjogi felelősséget vállal a nyilatkozó.
7. A pályázat határidőre történő benyújtásának elmulasztása jogvesztő. A határidő után benyújtott pályázat nem érvényes.
8. A pályázattal kapcsolatosan csak az eltartó(k) valamelyike nyilatkozhat (pl. fúrt kútról, gyermektartás összegéről, különélésről, közüzemi számláról stb. szóló nyilatkozat).
9. Amennyiben egyazon körülmény több kategóriába is besorolható és a pályázó ezt minden szükséges dokumentummal igazolja, az adott körülmény akkor is csak egyszer vehető figyelembe. (pl. rokkantnyugdíj – fogyatékosság – tartós betegség stb.) Felhívjuk a pályázók figyelmét, hogy adott körülmény csak abban az esetben képezheti kategóriánkénti összehasonlítás tárgyát, ha minden kategóriához előírt dokumentum benyújtásra került.
10. Ha a pályázó más felsőoktatási intézménnyel is hallgatói jogviszonyban áll, csatolni kell az adott félévre vonatkozó hallgatói jogviszony igazolását. A hallgató szociális alapú ösztöndíj jogcímen egyidejűleg csak egy felsőoktatási intézménytől kaphat támogatást. Ha a hallgató egy időben több felsőoktatási intézménnyel is hallgatói jogviszonyban áll, akkor abban a felsőoktatási intézményben részesülhet ezekben a támogatásokban, amellyel elsőként létesített államilag támogatott hallgatói jogviszonyt. Amennyiben a pályázó a másik felsőoktatási intézménnyel korábban létesítette hallgatói jogviszonyát és állami (rész)ösztöndíjas/államilag támogatott képzésen vesz részt, a Szent István Egyetemen nem jogosult ösztöndíjra.
11. Amennyiben a hallgató igazolásai között nem magyar nyelvű dokumentum is szerepel, az eredeti igazolás mellett a magyar nyelvű fordítását is csatolni kell. Nem szükséges hivatalos fordítás, de a Diákjóléti Bizottság szúrópróbaszerűen ellenőrzi a fordítások hitelességét.

**II. ELTARTOTT PÁLYÁZÓK ÁLTAL KÖTELEZŐEN BENYÚJTANDÓ IGAZOLÁSOK KÖRE**

1. **Helyi Népesség-nyilvántartó Iroda** által kiállított, 3 hónapnál nem régebbi igazolás arról, hogy az állandó lakcímre kik vannak bejelentve. **(EREDETI PÉLDÁNY SZÜKSÉGES)** Az igazolás abban az esetben fogadható el, amennyiben az egy lakcímen élők név szerint szerepelnek a dokumentumon. Amennyiben ez valamilyen okból kifolyólag nem ilyen formában került kiállításra, abban az esetben eltartói nyilatkozat szükséges arról, hogy név szerint kik alkotják a háztartást.
	* 1. Ha a Pályázó életvitelszerűen nem a bejelentett lakcíme szerinti ingatlanban él (nem tartoznak ebbe a kategóriába a kollégisták és a nem öneltartó, albérletben élők), erről hivatalosan nyilatkoznia kell (ideiglenes lakcímigazolással, nyilatkozattal) és ennek megfelelően leadni a pályázatát.
		2. Ha van olyan személy, aki a Pályázó állandó lakcímére be van jelentve, de életvitelszerűen nem ott él, akkor erről a tényről szükséges az eltartó(k) által tett nyilatkozat, mely tartalmazza, hogy kik alkotnak egy háztartást.
		3. Ha van olyan személy, aki nem a Pályázó állandó lakcímére van bejelentve, de
		4. életvitelszerűen ott él, ennek tényéről az eltartó(k) által tett nyilatkozat szükséges.
2. A **pályázó és a vele egy háztartásban élő(k) lakcímkártyájának MÁSOLATA**. A lakcímet tartalmazó oldal másolata szükséges!
3. Ha az egy főre eső havi nettó jövedelem nem éri el a mindenkori öregségi nyugdíj minimális összegét: egy-egy darab, három hónapnál nem régebbi, az alábbiakban felsorolt közüzemi számla, közös költség igazolása az állandó lakcímről **(vízdíj (és csatornadíj) számla,** **villanyszámla,** **gázszámla,** **szemétszállítási díj számlája).** Egyéb számlákat nem áll módunkban elfogadni! **(MÁSOLAT)**
	1. Ha a számla több havi elszámolást tartalmaz, úgy kérjük jól láthatóan emeljék ki az elszámolási időszakot a kimutatáson!
	2. **Társasházak** esetén, amennyiben a közös költség tartalmazza a vízdíjat és/vagy a szemétszállítási díjat, a közös költségről kapott számlát kell leadni. (Ugyanez vonatkozik arra az esetre is, ha a csatornadíjjal együtt számlázzák a vízfelhasználást.) Amennyiben a pályázó valamely szolgáltatással nem rendelkezik (pl. fúrt kút esetén), erről az eltartó(k) által tett nyilatkozat szükséges.
4. **Vállalkozó szülő (eltartó) vagy egy háztartásban élő személy esetén a Nemzeti Adó- és Vámhivatal által kiállított jövedelemigazolás** vagy ügyfélkapun keresztül, **elektronikusan hitelesített jövedelemigazolás. (EREDETI PÉLDÁNY)**
	1. A 2017/2018. tanév I. félévére vonatkozó pályázati időszak esetén tárgyévet megelőző évben kiadott jövedelemigazolás szükséges!
	2. A jövedelemigazolást a Megyei Adóigazgatóságtól kell kérni, amit az adóbevallás alapján állítanak ki. A jövedelemigazolást adóbevallás NEM helyettesítheti!
	3. Amennyiben a jövedelem nulla forint volt, akkor az arról szóló igazolást kell mellékelni.
	4. A Nemzeti Adó- és Vámhivatal nem ad ki az adott évre vonatkozó jövedelemigazolást (mert nem nyújtott be adóbevallást), akkor az igazolás kiadásának megtagadását magában foglaló határozatot kell mellékelni.
	5. Amennyiben a pályázó eltartója ellenkező nyilatkozatot nem tesz, **minden, a Népesség-nyilvántartó Iroda által kiállított igazoláson szereplő személy a háztartáshoz tartozik, ennek megfelelően szükséges a háztartásban élőkről a fent leírtaknak megfelelő igazolások csatolása.** Ez alól **kivételt** képeznek a **tanulói, illetve nappali munkarendű hallgatói jogviszonnyal rendelkezők és a külföldi állampolgárok**. A fenti igazolás szükséges mindkét szülőre vonatkozóan is jelen tájékoztató III. 2.) pontja esetén, azaz ha a pályázó nem él a szüleivel és a szülők nyilatkoznak, hogy nem ők tartják el a pályázót.
5. **Munkáltató által kiadott EREDETI jövedelemigazolás szkennelt formában**
	1. A munkáltató által kiállított (pecséttel és a munkáltató aláírásával ellátott) hivatalos igazolásnak tartalmaznia kell az alábbiakban jelölt hónapok nettó jövedelmét (havi bontásban), illetve, hogy az érintett személy mióta dolgozik az adott helyen.
	2. Amennyiben a jövedelem egyszeri jutalmat tartalmaz, úgy a munkáltató ezt jelezze a kiállított igazoláson! Ha a jutalom nincs külön feltüntetve, akkor annak összege is beszámításra kerül.
	3. A munkáltatói jövedelemigazolásnak őszi pályázati időszak esetén április, május, június hónapokra, tavaszi pályázati időszak esetén szeptember, október, november hónapokra vonatkozó jövedelmeket kell tartalmaznia
	4. Amennyiben nevezett hónapok valamelyikén belül munkaviszony változás történt, akkor szükséges a munkaviszony megszűnéséről szóló igazolás vagy szerződés másolata, amely tartalmazza a munkaviszony megszűnésének dátumát, valamint az új munkaviszony megkezdéséről szóló igazolás/szerződés másolata, amely tartalmazza az új munkaviszony kezdetét, illetve a várható havi nettó jövedelem összegét. Az új munkahelyről munkáltatói jövedelemigazolás is szükséges. Ezen esetek fennállása esetén a háztartás jövedelme az új körülmények figyelembevételével számítódik. Amennyiben az igazolás bruttó jövedelemről szól és hiánypótlási időszak végéig a pályázó nem szolgáltat igazolást nettó jövedelemről, akkor a teljes, bruttó összeg kerül figyelembevételre.
	5. Amennyiben a pályázó eltartója ellenkező nyilatkozatot nem tesz, **minden, a Népesség- nyilvántartó Iroda által kiállított igazoláson szereplő személy a háztartáshoz tartozik, ennek megfelelően szükséges a háztartásban élőkről a fent leírtaknak megfelelő igazolások csatolása.** Ez alól **kivételt képeznek a tanulói, illetve nappali munkarendű hallgatói jogviszonnyal rendelkezők**. A fenti igazolás szükséges mindkét szülőre vonatkozóan is jelen tájékoztató III. 2.) pontja esetén, azaz ha a pályázó nem él szüleivel és a szülők nyilatkoznak, hogy nem ők tartják el a pályázót.
	6. **Munkáltató által kiállított jövedelemigazolás külföldi állampolgárok esetében is szükséges!**

**III. TOVÁBBI IGAZOLÁSOK KÖRE**

**Az II. pontban felsorolt igazolásokon felül**

1. Ha a pályázó vagy a pályázóval egy háztartásban élő személy 25 évnél fiatalabb és **félárva vagy** **árva,** csatolni szükséges
	1. az elhunyt szülő(k) **halotti anyakönyvi** kivonatának/kivonatainak **MÁSOLT** változatát.
	2. az **árvaellátásról szóló igazolást** (a három hónapnál nem régebbi szelvény1 és a törzsszámról szóló igazolás **MÁSOLT** változatát, vagy az ellátás folyósításáról a Nyugdíjfolyósító Igazgatóság által kiállított éves kimutatás **MÁSOLT** változatát). Amennyiben a pályázó már nem részesül árvaellátásban, akkor az árvaellátás megszűnéséről szóló hivatalos határozat **MÁSOLT** változatát kell benyújtani.
	3. Amennyiben a pályázó vagy a pályázóval egy háztartásban élő eltartott kora szerint jogosult lenne árvaellátásra, de tanulói jogviszonyának ideiglenes megszűnése miatt a nyugdíjfolyósítás szünetelt, a korábbi hónapok összegével kell számolni.
	4. Amennyiben a pályázó vagy a pályázóval egy háztartásban élő eltartott árvaellátásra jogosult lenne kora szerint, azonban azt mégsem kapja, a folyósítás hiányának okáról nyilatkozat szükséges.
2. **Ha a pályázó nem él a szüleivel egy háztartásban** és nem a szülők tartják el, és nem öneltartó, szükséges egy **EREDETI** **nyilatkozat a szülőktől**, amely tartalmazza, hogy **nem a szülők tartják el** a pályázót, ennek **okát és időtartamát**, valamint azt, hogy a szülők **mekkora összeggel járulnak** hozzá a pályázó megélhetéséhez. Nyilatkozattétel akkor is szükséges, ha a támogatás összege nulla forint. A nyilatkozatnak tartalmaznia kell, hogy az abban foglaltak valódiságáért **büntetőjogi felelősséget vállal a nyilatkozó**.
3. Ha a pályázó vagy a vele egy háztartásban élő személy **csökkent munkaképességű, rokkant,** **fogyatékos**, akkor
	1. amennyiben a pályázó fogyatékossága, sajátos nevelési igénye már a középfokú tanulmányok ideje alatt is fennállt, és erre tekintettel a tanulmányai és az érettségi vizsga során kedvezményben részesült, a fogyatékosság, sajátos nevelési igény a megyei (fővárosi) pedagógiai szakszolgálati intézmények, illetve azok megyei vagy országos szakértői bizottságként eljáró tagintézményei (valamint jogelődjeik közül a tanulási képességvizsgáló szakértői és rehabilitációs bizottságok és az országos szakértői és rehabilitációs bizottságok) által kibocsátott **szakértői véleménnyel** igazolható;
	2. amennyiben a jelentkező fogyatékossága, sajátos nevelési igénye a középfokú tanulmányok ideje alatt nem állt fenn, illetve fogyatékosságra, sajátos nevelési igényre tekintettel a tanulmányai és az érettségi vizsga során kedvezményben nem részesült, a **fogyatékosság** megállapítására és **igazolására a rehabilitációs szakértői szerv**, illetve annak jogelődje (rehabilitációs szakigazgatási szerv, NRSZH, ORSZI) jogosult.
	3. Az igazolásoknak, határozatoknak minden esetben tartalmazniuk kell a **fogyatékosság megnevezését BNO kóddal együtt. Ennek hiányában az igazolások, határozatok nem fogadhatók** el. (A BNO kódrendszer a betegségek nemzetközi osztályozására szolgál az egészségügyben). **(MÁSOLAT)**
4. Ha a pályázó vagy a pályázóval egy háztartásban élő személy **tartós beteg**, akkor tartós betegségét a szakellátást nyújtó intézmény szakorvosa igazolja. Az igazolásnak az ápolás időtartamát és a betegség **BNO kódját** is tartalmaznia kell. (**Tartós beteg** „az a személy, aki előreláthatólag három hónapnál hosszabb időtartamban állandó ápolást, gondozást igényel.” Ld. jelen tájékoztató Értelmező rendelkezések c. fejezetében.)
	1. **Tartós betegségre pontot csak a szakorvos által kiállított, 5 évnél nem régebbi igazoláson szereplő BNO kód alapján és a felmerülő egészségügyi kiadások igazolása mellett adhatunk.** Ez alól kivételt képez azon szakorvos által kiállított igazolás, melyen szerepel, hogy a tartós betegség a beteg élete végéig fennáll, de a felmerülő egészségügyi kiadásokat ebben az esetben is igazolni szükséges. **Figyelem! A háziorvos által kiadott igazolás nem fogadható el! (MÁSOLAT)**
5. Amennyiben a pályázó vagy vele egy háztartásban élő személy **ápolási díjra jogosult**, annak összegét igazoló szelvényt, illetve a lakóhely szerint illetékes települési önkormányzat, illetve annak jegyzője által kiállított **határozat MÁSOLT** változatát is be kell nyújtani.
6. Amennyiben a pályázót középfokú tanulmányai során a **jegyző védelmébe vette**, vagy a pályázó után **rendszeres gyermekvédelmi támogatást folyósítottak**, illetve ha a pályázó rendszeres **gyermekvédelmi kedvezményre jogosult**, kérjük a lakóhely szerint illetékes települési önkormányzat jegyzője által kiállított határozat **MÁSOLT** változatát is be kell nyújtani.
7. Ha a pályázó tankötelessé válásának időpontjában törvényes felügyeletét ellátó szülője legfeljebb alapfokú iskolai végzettséggel rendelkezett, akkor a **szülő(k) iskolai végzettségéről szóló géppel** **írt nyilatkozatának EREDETI változatát** kell csatolni.
8. Amennyiben a pályázó **állami gondozott** volt, vagy **tartós nevelésbe vették**, illetve ha a pályázó **gyámsága nagykorúsága miatt szűnt meg**, a lakóhely szerint illetékes gyámhivatal igazolása szükséges.
9. Amennyiben a pályázót vagy a vele egy háztartásban élő személyt **nevelőszülők** tartják el, a **nevelőszülői díj összegéről** szóló igazolást csatolni kell.
10. Amennyiben a pályázóval egy háztartásban élő személy **vállalkozó/őstermelő**, nyilatkoznia kell arról, hogy **milyen jellegű tevékenységet** folytat a vállalkozás és e tevékenységből **havonta mekkora nettó jövedelem származik**, tárgyévet megelőző év havi átlagát figyelembe véve. Amennyiben az igazolás bruttó jövedelemről szól, és hiánypótlási időszak végéig a pályázó nem szolgáltat igazolást nettó jövedelemről, a teljes, bruttó összeg kerül figyelembevételre. **(EREDETI).** Amennyiben a **tárgyévet megelőző évben még nem volt** vállalkozó/őstermelő, úgy a **tárgyév addigi bevételéről** szükséges nyilatkozni.
11. Ha a pályázóval egy háztartásban **regisztrált álláskereső** is él, a Munkaügyi Központ által kiállított, **egy hónapnál nem régebbi** **EREDETI** igazolás csatolandó, amely tartalmazza, hogy mióta nem rendelkezik munkával, valamint az álláskeresési járadék összegét is. Amennyiben álláskeresési járadékban nem részesül, az igazolásnak ezt tartalmaznia kell. **Az igazolást semmilyen más dokumentummal nem lehet pótolni!**
12. Amennyiben a pályázóval egy háztartásban élő személyek valamelyike **háztartásbeli**, erről **EREDETI** nyilatkozat szükséges.
13. Ha a pályázóval egy háztartásban élő személyek valamelyike gyermekgondozási segélyben (**gyes**), gyermekgondozási díjban (**gyed**), gyermeknevelési támogatásban (**gyet**) részesül, akkor az azt megállapító határozat **MÁSOLT** változata és a folyósított összeg egyértelmű igazolása (postai szelvény vagy bankszámlakivonat **másolata**) szükséges.
14. Amennyiben a pályázóval egy háztartásban **nyugdíjas és/vagy rokkantnyugdíjas** is él, szükséges a törzsszámmal és névvel ellátott nyugdíjas igazolvány és a 3 hónapnál nem régebbi nyugdíjszelvény**MÁSOLT** változata. Fontos, hogy a nyugdíjszelvényen egyértelműen beazonosítható legyen, hogy kinek a jövedelmét tartalmazza, illetve hogy melyik hónap juttatását igazolja.
15. **Elvált szülők** esetében csatolni kell a válásról szóló bírósági végzést. Igazolni szükséges a gyermektartás összegét, a kifizetést igazoló 3 hónapnál nem régebbi bizonylat **MÁSOLT** változatával (bankszámlakivonat, postai szelvény) vagy eltartó szülő **EREDETI** nyilatkozatát kérjük, amelyből egyértelműen kiderül, hogy gyermekenként mekkora a gyermektartási díj összege. Nyilatkozattétel akkor is szükséges, ha a gyerektartás nulla forint, illetve ha a válási végzés tartalmazza ennek összegét.
16. **Különélő szülők** esetében
	1. amennyiben a Népesség-nyilvántartó Iroda által kiállított igazoláson (ld. II. 1.) csak az egyik szülő szerepel, akkor ezen szülő által tett nyilatkozattal kell igazolni, amely a gyermektartás összegét is tartalmazza gyermekenként.
	2. amennyiben a Népesség-nyilvántartó Iroda által kiállított igazoláson (ld. II. 1.) mindkét szülő szerepel, akkor hivatalos dokumentummal igazolni kell, hogy házassági bontóper van folyamatban.
	3. amennyiben a Népesség-nyilvántartó Iroda által kiállított igazoláson (ld. II. 1.) mindkét szülő szerepel, de házassági bontóper nincs folyamatban, akkor a különélés tényét az
	4. egyik szülő által jegyző vagy közjegyző előtt tett, 6 hónapnál nem régebbi nyilatkozattal kell igazolni, amely a gyermektartás összegét is tartalmazza gyermekenként.
17. **A pályázó testvére/testvérei tanulói/hallgatói jogviszonyával kapcsolatosan**
	1. ha iskolába jár és tanköteles korú (16. életévét a tanév kezdetekor nem töltötte be), nem szükséges tanulói jogviszony igazolás.
	2. ha rendelkezik tanulói/hallgatói jogviszonnyal, de már nem tanköteles korú, akkor csatolni kell a 2015/2016. tanév II. félévére vonatkozó tanulói/hallgatói jogviszony igazolását. **(EREDETI)**
	3. amennyiben a testvér még nem jár iskolába **(7 éven aluli)**, akkor születési anyakönyvi kivonat **MÁSOLT** változata szükséges.

Ha a pályázó vele egy háztartásban élő szülője **özvegy**, szükséges csatolni a szülő özvegyi nyugdíj összegéről szóló igazolását (határozat, vagy 3 hónapnál nem régebbi postai utalvány**MÁSOLT** változata).

**A testvér(ek) árvaellátásról szóló igazolása és az özvegyi nyugdíj összegéről szóló igazolás nélkül a pályázat érvénytelen. Amennyiben a család már nem részesül ezekben a juttatásokban, az ezek megszűnéséről szóló hivatalos igazolást kell a pályázathoz csatolni.**

**Amennyiben a pályázó semmilyen jövedelemforrást igazol, a pályázat** **érvénytelen.**

**IV. ÖNELTARTÓK ÁLTAL BENYÚJTANDÓ IGAZOLÁSOK KÖRE**

Szükséges a **szülők** vagy az öneltartó (állandó lakóhely szerint illetékes), 6 hónapnál nem régebbi **jegyző vagy közjegyző előtt tett nyilatkozata** arról, h o g y a pályázó öneltartó, valamint arról, hogy milyen formában támogatják, vagy nem támogatják az igénylő megélhetését. A nyilatkozat nem lehet egy évnél régebbi!

Szükséges csatolni egy **összesítő kimutatást a bevételekről és a kiadásokról.** Nem lehet öneltartó, akinek a kiadásai meghaladják a bevételeit. A kiadásoknál minden havi rendszeres kiadást figyelembe kell venni.

Az öneltartó pályázók az egy főre eső nettó havi jövedelem kategóriában az önbevallásban lévő havi fix bevételeknek megfeleltethető jövedelemhez tartozó pontszámot kapják. Havi fix bevételnek minősül a rendszeres munkavállalásból származó jövedelem, a nyugdíjfolyósítások. Amennyiben a pályázó kiadásai meghaladják a bevételeit, a rendszeres szociális alapú ösztöndíjak kivételével, a számára folyósított ösztöndíjak is figyelembe vehetőek. Az alábbi, bevételekhez köthető igazolások szükségesek:

* 1. **Nemzeti Adó- és Vámhivatal által kiállított jövedelemigazolás (EREDETI)** vagy ügyfélkapun keresztül, elektronikusan hitelesített jövedelemigazolás Őszi pályázati időszak esetén tárgyévben kiadott, tavaszi pályázati időszak esetén tárgyévet megelőző évben kiadott jövedelemigazolás szükséges! A jövedelemigazolást a Megyei Adóigazgatóságtól kell kérni, amit az adóbevallás alapján állítanak ki. **A jövedelemigazolást adóbevallás NEM helyettesítheti!**
	2. **Munkáltatói által kiállított jövedelemigazolás (EREDETI)**
		1. A munkáltató által kiállított (pecséttel és a munkáltató aláírásával ellátott) hivatalos igazolásnak tartalmaznia kell az alábbiakban jelölt hónapok nettó jövedelmét (havi bontásban), illetve, hogy az érintett személy mióta dolgozik az adott helyen.
		2. Amennyiben a jövedelem egyszeri jutalmat tartalmaz, úgy a munkáltató ezt jelezze a kiállított igazoláson. Ha a jutalom nincs külön feltüntetve, akkor annak összege is beszámításra kerül.
		3. A munkáltatói jövedelemigazolás őszi pályázati időszak esetén április, május, június hónapokra, tavaszi pályázati időszak esetén szeptember, október, november hónapokra vonatkozzon**!**
		4. Amennyiben nevezett hónapok valamelyikén belül munkaviszony változás történt, akkor szükséges a munkaviszony megszűnéséről szóló igazolás vagy szerződés másolata, amely tartalmazza a munkaviszony megszűnésének dátumát, valamint az új munkaviszony megkezdéséről szóló igazolás/szerződés másolata, amely tartalmazza az új munkaviszony kezdetét, illetve a várható havi nettó jövedelem összegét. Az új munkahelyről munkáltatói jövedelemigazolás is szükséges, amennyiben a munkaviszony a tárgyhónapokat tekintve legalább egy hónapig fennállt.
		5. Ezen esetek fennállása esetén a háztartás jövedelme az új körülmények figyelembevételével számítódik.
		6. Amennyiben az igazolás bruttó jövedelemről szól és hiánypótlási időszak végéig a pályázó nem szolgáltat igazolást nettó jövedelemről, a teljes, bruttó összeggel számolunk.
		7. A pályázónak az összes jövedelméről nyilatkoznia kell, amennyiben az több forrásból érkezik.
	3. A NEPTUN-ból nyomtatott, a pályázó legutolsó aktív félévéről szóló ösztöndíj igazolás (kivéve a tanulmányi és szociális alapú ösztöndíjak) **/egyszeri összegű ösztöndíj nem fogadható el/**

Havi fix kiadásnak minősülnek a lakhatással és utazással kapcsolatban felmerülő költségek (kollégiumi díj, kollégiumi költségek, albérleti díj, rezsi költségek, víz-, áram- gáz- és távhő-fogyasztás, mobil- és vezetékes telefon, internet, televízió, közös költség, hazautazás költsége, BKV bérlet stb.), ezért:

* 1. amennyiben a pályázó kollégista, úgy a kollégiumi befizetését igazoló gyűjtőszámlás tételek listáját (amely a NEPTUN tanulmányi és nyilvántartási rendszerben a Pénzügyek/Befizetés fül alatt a „Teljesített” státuszra szűrve a nyomtatás ikonra kattintva érhető el);
	2. amennyiben albérletben lakik, úgy az albérleti díj összegét és minden, rezsiköltséget igazoló dokumentumot (bérleti szerződés, 3 hónapnál nem régebbi számlák);
	3. amennyiben saját ingatlanban lakik, úgy az összes rezsiköltséget igazoló, 3 hónapnál nem régebbi dokumentumot (számla, feladóvevény, bankszámlakivonat, amiken egyértelműen beazonosítható milyen költségről van szó) kérjük benyújtani;
	4. az utazással kapcsolatban felmerülő költségek igazolása is szükséges (BKV bérlet másolata, hazautazás költségeit igazoló jegyek stb.);
	5. amennyiben a pályázó telefonköltsége számlával nem igazolható (pl. kártyás telefon), nyilatkozatot kérünk beadni arra vonatkozóan, hogy átlagosan havonta mekkora a telefonköltsége, milyen összegű feltöltő kártyát és hányszor vásárol egy hónapban;
	6. az élelmiszerfogyasztásra fordítandó fix. kiadás a KSH által meghatározott, aktív korú felnőttek élelmiszer-normatívája alapján kerül meghatározásra.

**V. CSALÁDFENNTARTÓ ÁLTAL BENYÚJTANDÓ IGAZOLÁSOK**

1. Ha a pályázó házas, a házassági anyakönyvi kivonatot szükséges benyújtani.
2. Ha a pályázó szülő, be kell nyújtani a gyermek(ek) születési anyakönyvi kivonatát
3. Családfenntartó pályázók esetén a háztartásba befolyó minden jövedelmet igazolni kell.
	1. Amennyiben pályázó nem csak a házastársával él egy háztartásban, akkor az egyéb egy háztartásban élő személyek igazolásainak benyújtása szükséges a jelen tájékoztató 1. sz. melléklet II. és III. pontja szerint.
	2. Amennyiben nem a szülei az eltartói, de közös állandó lakcímre vannak bejelentve, akkor a szülő(k)nek nyilatkozni szükséges, kik alkotnak egy háztartást és ennek megfelelően kell benyújtani jelen tájékoztató 1. sz. melléklet II. és III. pontja szerinti igazolásokat.
	3. Amennyiben csak a családfenntartó pályázó rendelkezik jövedelemmel, akkor az öneltartókra vonatkozó igazolások szükségesek, jelen tájékoztató1. sz. melléklet IV. pontja szerint.

*II. számú melléklet*

**NYILATKOZAT**

**(PÁLYÁZÓ HALLGATÓNAK)**

Alulírott….…………………………………………………………...……….(név),…………………..(szemig.szám),……................................…….…….(születési hely, idő),…………………………………………………..…….(anyja neve),……………………………………………………………………………………………………..……(lakcím), az alábbiakról nyilatkozom:

A nyilatkozatokban foglaltak valódiságáért büntetőjogi felelősséget vállalok.

Kelt:

pályázó aláírása

**1. tanú 2. tanú**

Név: ……………………………………… Név: ………………………………………

Aláírás: …………………………………... Aláírás:…………………………………....

Szem. ig. sz.: ……………………………. Szem. ig. sz.: ……………………………..

Lakcím: …………………………………… Lakcím: ………………………………….

*III. számú melléklet*

**NYILATKOZAT**

**(HOZZÁTARTOZÓ RÉSZÉRE)**

Alulírott….…………………………………………………………...……….(név),…………………..(szemig.szám),……................................…….…….(születési hely, idő),…………………………………………………..…….(anyja neve),……………………………………………………………………………………………………..……(lakcím), az alábbiakról nyilatkozom:

A nyilatkozatokban foglaltak valódiságáért büntetőjogi felelősséget vállalok.

Kelt:

nyilatkozó aláírása

**1. tanú 2. tanú**

Név: ……………………………………… Név: ………………………………………

Aláírás: …………………………………... Aláírás:…………………………………....

Szem. ig. sz.: ……………………………. Szem. ig. sz.: ……………………………..

Lakcím: …………………………………… Lakcím: ………………………………….

1. A szociális igazgatásról és szociális ellátásokról szóló 1993. évi III. törvény 41. § (1) bekezdése alapján: „Ápolási díjra jogosult a hozzátartozó [Ptk. 8:1. § (1) bekezdés 2. pont], ha állandó és tartós gondozásra szoruló

a) súlyosan fogyatékos, vagy b) tartósan beteg 18 év alatti személy gondozását, ápolását végzi.

„Az (1) bekezdés alkalmazása során

a) súlyosan fogyatékos személy az, akinek

aa) segédeszközzel vagy műtéti úton nem korrigálható módon látóképessége teljesen hiányzik, vagy aliglátóként minimális

látásmaradvánnyal rendelkezik, és ezért kizárólag tapintó - halló - életmód folytatására képes,

ab) hallásvesztesége olyan mértékű, hogy a beszédnek hallás útján történő megértésére és spontán elsajátítására segédeszközzel sem képes és halláskárosodása miatt a hangzó beszéd érthető ejtése elmarad,

ac) értelmi akadályozottsága genetikai, illetőleg magzati károsodás vagy szülési trauma következtében, továbbá

tizennegyedik életévét megelőzően bekövetkező súlyos betegség miatt középsúlyos vagy annál nagyobb mértékű, továbbá aki IQ értékétől függetlenül a személyiség egészét érintő (pervazív) fejlődési zavarban szenved, és az autonómiai

tesztek alapján állapota súlyosnak vagy középsúlyosnak minősíthető (BNO szerinti besorolása: F84.0-F84.9),

ad) mozgásszervi károsodása, illetőleg funkciózavara olyan mértékű, hogy helyváltoztatása a külön jogszabályban meghatározott segédeszköz állandó és szükségszerű használatát igényli, vagy állapota miatt helyváltoztatásra még segédeszközzel sem képes, vagy végtaghiánya miatt önmaga ellátására nem képes és állandó ápolásra, gondozásra szorul;

b) tartósan beteg az a személy, aki előreláthatólag három hónapnál hosszabb időtartamban állandó ápolást, gondozást igényel.” [↑](#footnote-ref-1)
2. A gyermekek védelméről és a gyámügyi igazgatásról szóló 1997. évi XXXI. tv. 67/A.§ (2) bekezdés alapján:

„Halmozottan hátrányos helyzetű

a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll,

b) a nevelésbe vett gyermek,

c) az utógondozói ellátásban részesülő és tanulói vagy hallgatói jogviszonyban álló fiatal felnőtt.”

A gyermekek védelméről és a gyámügyi igazgatásról szóló 1997. évi XXXI. tv. 67/A.§ (1) bekezdés alapján

„Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki

esetében az alábbi körülmények közül egy fennáll:

a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról – önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,

b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.” [↑](#footnote-ref-2)